CELEX: 32015R0616
Language: sk
Date: 2015-02-13 00:00:00
Title: Delegované nariadenie Komisie (EÚ) 2015/616 z 13. februára 2015, ktorým sa mení delegované nariadenie (EÚ) č. 480/2014, pokiaľ ide o v ňom uvedené odkazy na nariadenie Európskeho parlamentu a Rady (EÚ) č. 508/2014

21.4.2015   
               
               
                  SK
               
               
                  Úradný vestník Európskej únie
               
               
                  L 102/33
               
            DELEGOVANÉ NARIADENIE KOMISIE (EÚ) 2015/616
      z 13. februára 2015,
      ktorým sa mení delegované nariadenie (EÚ) č. 480/2014, pokiaľ ide o v ňom uvedené odkazy na nariadenie Európskeho parlamentu a Rady (EÚ) č. 508/2014
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (1), a najmä na jeho článok 38 ods. 4 tretí pododsek, článok 68 ods. 1 druhý pododsek a článok 125 ods. 8 prvý pododsek,
      keďže:
      
                  (1)
               
               
                  Delegované nariadenie Komisie (EÚ) č. 480/2014 (2) bolo prijaté pred prijatím nariadenia Európskeho parlamentu a Rady (EÚ) č. 508/2014 (3).
               
            
                  (2)
               
               
                  V nadväznosti na prijatie nariadenia (EÚ) č. 508/2014 by sa tri predbežné odkazy na budúci právny akt Únie o Európskom námornom a rybárskom fonde („ENRF“) v delegovanom nariadení (EÚ) č. 480/2014 mali nahradiť odkazmi na presné ustanovenia nariadenia (EÚ) č. 508/2014. Prvý odkaz v článku 6 delegovaného nariadenia (EÚ) č. 480/2014 sa týka osobitných pravidiel, pokiaľ ide o úlohy, záväzky a zodpovednosť orgánov vykonávajúcich finančné nástroje. Druhý odkaz v článku 20 delegovaného nariadenia (EÚ) č. 480/2014 sa týka typov operácií alebo projektov, ktoré tvoria súčasť operácií, v rámci ktorých sa na výpočet nepriamych nákladov môže použiť paušálna sadzba stanovená v súlade s článkom 29 ods. 1 nariadenia Európskeho parlamentu a Rady (EÚ) č. 1290/2013 (4). Tretí odkaz v článku 21 delegovaného nariadenia (EÚ) č. 480/2014 sa týka typov operácií alebo projektov, ktoré tvoria súčasť operácií, v rámci ktorých sa na výpočet nepriamych nákladov môže použiť paušálna sadzba stanovená v súlade s článkom 124 ods. 4 nariadenia Európskeho parlamentu a Rady (EÚ, Euratom) č. 966/2012 (5).
               
            
                  (3)
               
               
                  Keďže pravidlá pre verejno-súkromné partnerstvá, ako sú stanovené v nariadení (EÚ) č. 1303/2013, sa takisto uplatňujú na ENRF, je potrebné zmeniť prílohu III k delegovanému nariadeniu (EÚ) č. 480/2014 tak, aby sa príslušné informácie o tom, či sa operácia vykonáva formou verejno-súkromného partnerstva, uchovávali takisto v elektronickej podobe v rámci monitorovacieho systému, pokiaľ ide o ENRF.
               
            
                  (4)
               
               
                  Delegované nariadenie (EÚ) č. 480/2014 by sa preto malo zodpovedajúcim spôsobom zmeniť,
               
            PRIJALA TOTO NARIADENIE:
      Článok 1
      Delegované nariadenie (EÚ) č. 480/2014 sa mení takto:
      
                  1.
               
               
                  V článku 6 ods. 1 sa písmeno b) nahrádza takto:
                  
                              „b)
                           
                           
                              boli koneční príjemcovia informovaní, že finančné prostriedky sú poskytované v rámci programov spolufinancovaných z EŠIF, v súlade s požiadavkami stanovenými
                              
                                          i)
                                       
                                       
                                          v článku 115 nariadenia (EÚ) č. 1303/2013 pre EFRR, ESF a Kohézny fond;
                                       
                                    
                                          ii)
                                       
                                       
                                          v článku 66 ods. 1 písm. c) bode i) nariadenia Európskeho parlamentu a Rady (EÚ) č. 1305/2013 (*) pre EPFRV;
                                       
                                    
                                          iii)
                                       
                                       
                                          v článku 97 ods. 1 písm. b) nariadenia Európskeho parlamentu a Rady (EÚ) č. 508/2014 (**) pre ENRF.
                                       
                                    
                        
                     (*)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487)."
						
                  
                     (**)  Nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde, ktorým sa zrušujú nariadenia Rady (ES) č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenie Európskeho parlamentu a Rady (EÚ) č. 1255/2011 (Ú. v. EÚ L 149, 20.5.2014, s. 1).“"
						
               
            
                  2.
               
               
                  V článku 20 sa písmeno d) nahrádza takto:
                  
                              „d)
                           
                           
                              operácie podporované z fondu ENRF a programované v súlade s článkami 26, 28, 39 alebo 47 nariadenia (EÚ) č. 508/2014.“
                           
                        
            
                  3.
               
               
                  V článku 21 sa písmeno d) nahrádza takto:
                  
                              „d)
                           
                           
                              operácie podporované z fondu ENRF a programované v súlade s článkom 38, článkom 40 ods. 1, článkom 41 ods. 1, článkom 44 ods. 6, článkom 48 ods. 1 písm. e), i), j) alebo k) alebo článkom 80 ods. 1) písm. b) nariadenia (EÚ) č. 508/2014.“
                           
                        
            
                  4.
               
               
                  V prílohe III poli 17. „Informácie o tom, či sa operácia vykonáva formou verejno-súkromného partnerstva“ sa v pravom stĺpci „Uvedenie fondov, v súvislosti s ktorými sa údaje nevyžadujú“ vypúšťa tento text:
                  „Nevzťahuje sa na fond ENRF“.
            Článok 2
      Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 13. februára 2015
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 347, 20.12.2013, s. 320.
      
         (2)  Delegované nariadenie Komisie (EÚ) č. 480/2014 z 3. marca 2014, ktorým sa dopĺňa nariadenie Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom národnom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde (Ú. v. EÚ L 138, 13.5.2014, s. 5).
      
         (3)  Nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde, ktorým sa zrušujú nariadenia Rady (ES) č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenie Európskeho parlamentu a Rady (EÚ) č. 1255/2011 (Ú. v. EÚ L 149, 20.5.2014, s. 1).
      
         (4)  Nariadenie Európskeho parlamentu a Rady (EÚ) č. 1290/2013 z 11. decembra 2013, ktorým sa ustanovujú pravidlá účasti na programe Horizont 2020 – rámcový program pre výskum a inováciu (2014 – 2020) a pravidlá jeho šírenia, a ktorým sa zrušuje nariadenie (ES) č. 1906/2006 (Ú. v. EÚ L 347, 20.12.2013, s. 81).
      
         (5)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).